stanford-oval/wikipedia huggingface dataset:
Jättikameleontti
Elintavat

Jättikameleontti on hidas liikkeissään. Se väijyy hyönteistä tai muuta saalista tarkkaan ennen kuin se pyydystää sen pitkällä, tahmealla kielellään. Selkärangattomien lisäksi jättikameleontti syö tiettyjen pensaiden hedelmiä sekä silloin tällöin pieniä lintuja ja matelijoita. Naaraat munivat noin 50 munaa maaperään tai karikkeeseen. Kameleontti puolustautuu käärmeitä ja lintuja vastaan täyttämällä ruumiinsa ilmalla, esittelemällä kylkeään saalistajalla ja avaamalla suunsa ammolleen. Se voi myös sihistä ja purra.
Naaras.
Koiras.
Joutavuuksien jumala

| Joutavuuksien jumala> The God of Small Things |
| --- | --- |

Alkuperäisteos
Kirjailija:  Arundhati Roy
Kieli:  englanti
Kustantaja:  Flamingo
Julkaistu:  1997
Suomennos
Suomentaja:  Hanna Tarkka
Kustantaja:  Otava
Julkaistu:  1997
Sivumäärä:  384
ISBN:  951-1-14637-8
Löydä lisää kirjojaKirjallisuuden teemasivulta
Joutavuuksien jumala on Arundhati Royn vuonna 1997 ilmestynyt esikoisromaani, joka kertoo Keralassa asuvan intialaisen suvun tarinan. Romaanin juoni kerrotaan pääosin perheen kaksosten, Rahelin ja Esthan, näkökulmasta. Romaani voitti ilmestymisvuotenaan Booker-palkinnon. Romaani julkaistiin suomeksi 1997 Hanna Tarkan suomentamana.
Jättikatka

| Jättikatka |
| --- | --- |

Uhanalaisuusluokitus
 {{{status}}} 
 
Suomessa:
 Elinvoimainen  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Äyriäiset Crustacea
Luokka::  Kuoriäyriäiset Malacostraca
Lahko::  Katkat Amphipoda
Heimo::  Gammaracanthidae
Suku::  Gammaracanthus
Laji::  lacustris
Kaksiosainen nimi
 Gammaracanthus lacustris  Sars, 1867 
Katso myös
   Jättikatka Wikispeciesissä  
Infobox OKNimi-testi OK: 
Jättikatka (Gammaracanthus lacustris) on harvinainen Pohjolan sisävesien äyriäislaji. Katkaksi se on suurikokoinen, ja voi kasvaa 25–45 millimetrin pituiseksi. Väritykseltään se on läpikuultavan vaalea ja sillä on selkäjaokkeissa selvät harjanteet. Eturaajat ovat lapiomaiset ja niissä on suuret koukkukynnet.
Levinneisyys

Jättikatka esiintyy vain joissakin Pohjois-Euroopan syvissä ja puhtaissa järvissä Norjassa, Ruotsissa, Suomessa ja Venäjän Karjalassa. Suomesta jättikatkaa on löydetty vain 23 järvestä Satakunnasta Kainuuseen ulottuvan vyöhykkeen eteläpuolella. Suomessa laji luokiteltiin aiemmin silmälläpidettäväksi, mutta vuonna 2019 elinvoimaiseksi.
Elinympäristö

Jättikatka on sopeutunut kylmiin, alle kahdeksanasteisiin vesiin eikä todennäköisesti selviytyisi ilmastonmuutoksen lämmittämissä vesissä. Tutkimuksissa jättikatkan on todettu elävän käytännössä vain yli 40 metrin syvyydessä eikä se vaella pimeäänkään aikaan ruokailemaan ylempiin vesikerroksiin, kuten monet muut äyriäislajit tekevät.
Ravinto

Jättikatka on peto, joka saalistaa ravinnokseen muita äyriäislajeja. Ravintoverkossa se itse on myös syvänteiden kalojen ravintokohde.
Sorkkaöljy

Sorkkaöljy tai kavioöljy  on teurastettujen eläinten kavioista tai sorkista paineellisessa vedessä keittämällä erotettu rasvaöljy eli huoneenlämmössä nestemäinen rasva. Raaka-aineen perusteella ennen käytettiin nimityksiä hevosensorkkaöljy, lampaansorkkaöljy ja naudansorkkaöljy. Eläinlajien luokittelu oli 1900-luvulla erilaista kuin myöhemmin. Vielä 1960-luvulla sorkkaeläimien sanottiin olevan parivarpaisia kavioeläimiä, joilla siis oli parillinen määrä varpaita (kaksi tai neljä).
Sorkkaöljy on vaaleankeltaista jähmeähköä rasvaöljyä, joka on miellyttävän makuista, mutta puhdistamattomana eltaantuu helposti. Sen sulamispiste on 0–15 °C, saippuoitumisluku 189–197 ja jodiluku 65–85.
Sorkkaöljyä on käytetty nahankäsittelyssä ja tekstiiliteollisuudessa, puhdistettua öljyä tasku- ja rannekellojen koneiston voiteluun ja muidenkin tarkkuuskojeiden voiteluun. Puhdasta naudansorkkaöljyä on käytetty ainesosana farmasiassa ja kosmetiikassa.
Justin Williams

| Justin Williams |
| --- | --- |
 Justin Williams vuonna 2009.
Henkilötiedot
Syntynyt: 4. lokakuuta 1981 (ikä 43) Cobourg, Ontario, Kanada
Kansalaisuus:   Kanada
Jääkiekkoilija
Lempinimi:  Mr. Game 7
Pelipaikka:  hyökkääjä
Maila:  oikea
Pituus:  185 cm
Paino:  83 kg
Sarja:  NHL
Pelinumero:  14
Pelaajaura
Pääsarjaura:  2000–2020
Aik. seurat:  Philadelphia Flyers (NHL) Luleå HF (SEL) Los Angeles Kings (NHL) Washington Capitals (NHL)   Carolina Hurricanes (NHL)
NHL-varaus:  28. varaus, 2000 Philadelphia Flyers
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2004 | jääkiekko |  |
|  Kultaa | Venäjä 2007 | jääkiekko |  |
| Stanley Cup  |
| --- | --- | --- |
|  | Carolina Hurricanes | 2006  |
|  | Los Angeles Kings | 2012  |
|  | Los Angeles Kings | 2014  |
Justin Craig Williams (s. 4. lokakuuta 1981 Cobourg, Ontario) on kanadalainen uransa lopettanut jääkiekkoilija, pelipaikaltaan oikea laitahyökkääjä. Williams voitti urallaan kolme Stanley Cupia ja kaksi maailmanmestaruutta.
Ura > Juniorivuodet

Ennen ammattilaisuraansa Williams pelasi kaksi kautta, vuodet 1998–2000, Plymouth Whalersissä OHL-junioriliigassa. Jälkimmäisellä kaudella hän oli joukkueensa piste-, maali- ja syöttöpörssien kärkinimi tehtyään 68 runkosarjaottelussa tehot 37 maalia ja 46 syöttöpistettä. Hän oli 1999–2000 joukkueensa ykköspelaaja myös plusmiinuksissa lukemalla +47. Koko liigan tilastossa hän jakoi ykkössijan Sudbury Wolvesin hyökkääjien Jason Jaspersin ja Taylor Pyattin kanssa. Kevään 2000 pudotuspeleissä, joissa Whalers eteni loppuotteluihin, mutta hävisi mestaruuden Barrie Coltsille, Williams oli liigan paras pistemies ja tehokkain maalintekijä tehtyään 23 pelaamassaan ottelussa tehot 14 maalia ja 16 syöttöpistettä. Plusmiinustilastossa hän jakoi kolmannen sijan seurakaveri Libor Ustrnulin kanssa lukemalla +10.
Ura > Maajoukkue

Williams on edustanut Kanadaa kolmissa aikuisten jääkiekon maailmanmestaruuskilpailuissa, vuosina 2002, 2004 ja 2007. Hän oli voittamassa jääkiekon maailmanmestaruutta Tšekin MM-kilpailuissa 2004 sekä Venäjän MM-kilpailuissa 2007.
Yksityiselämä

Williams on ollut naimisissa elokuusta 2006. Hänellä ja puolisollaan Kellyllä on kaksi lasta, poika Jaxon ja tytär Jade.
Sorlampi

| Sorlampi |
| --- | --- |
Valtiot:  Suomi 
Paikkakunta:  Espoo
Koordinaatit:  60°15′28″N, 24°37′00″E
Mittaustietoja
Pinnankorkeus:  55,2 m 
Rantaviiva:  1,5 km 
Pinta-ala:  0,07 km² 
 fiSorlampi 
Sorlampi (ruots. Stora Sorlam) on noin seitsemän hehtaarin laajuinen järvi läntisessä Espoossa kuutisen kilometriä Espoon keskuksesta pohjoisluoteeseen. Virallisen kaupunginosajaon mukaan se sijaitsee Vanha-Nuuksion kaupunginosassa. Nuuksion Pitkäjärvi sijaitsee Sorlammen länsipuolella ja Bodomjärvi itäpuolella. Sorlampi sijaitsee kumpaistakin huomattavasti korkeammalla. Sorlammen luoteispuolella sijaitsee Pikku Sorlampi, etelässä on Hakjärvi ja pohjoisessa useita lampia ja järviä, kuten Hynkänlampi ja sen pohjoispuolella Velskolan Pitkäjärvi.
Sorlammelle antaa ilmettä pääaltaasta etelään työntyvä pitkä ja kapea lahti. Järven rantoja ei ole rakennettu. Sorlammen pohjoispuolella on seitsemän hiidenkirnua ja järven ympäristössä on Sorlammen luontopolku.
Suomen Cup

Suomen Cup voi viitata seuraaviin:
Jalkapallon Suomen Cup
Jääpallon Suomen Cup
Koripallon Suomen Cup
Jääkiekon Suomen Cup
Lentopallon Suomen Cup
Maastohiihdon Suomen Cup
Petankin Suomen Cup
Salibandyn Suomen Cup (miehet)
Salibandyn Suomen Cup (naiset)
Käsipallon Suomen Cup
Pesäpallon Suomen Cup
Futsalin Suomen Cup eli Futsal Cup.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suomen Cup”, voi hakea sivunnimihaulla, laajalla sivunnimihaulla tai tekstihaulla.
Journals

| Journals Justin Bieber |
| --- | --- | --- |

Kokoelmalevyn tiedot
 Julkaistu: 23. joulukuuta 2013
 Formaatti: digitaalinen, CD, LP
 Tyylilaji: pop, R&B
 Kesto: 55.03
 Levy-yhtiö: Island
Listasijoitukset
  Suomen virallinen lista: 33.
Justin Bieberin muut julkaisut
| Believe Acoustic 2013 | Journals 2013 | Purpose 2015 |
Journals on kanadalaisen Justin Bieberin albumi, joka julkaistiin 23. joulukuuta 2013. Levy julkaistiin ainoastaan iTunesissa, ja suuri osa sen kappaleista oli saatavilla jo aiemmin. Albumi debytoi Suomen virallisen listan sijalla 33.
Kappaleet

Heartbreaker – 4.21
All That Matters – 3.08
Hold Tight – 4.15
Recovery – 3.00
Bad Day – 2.26
All Bad – 3.01
PYD – 5.17 (feat. R. Kelly)
Roller Coaster – 3.20
Change Me – 2.43
Confident – 4.07 (feat. Chance the Rapper)
One Life – 4.02
Backpack – 4.11 (feat. Lil Wayne)
What's Hatnin' – 3.28 (feat. Future)
Swap It Out – 4.01
Memphis – 3.43 (feat. Big Sean)
All That Matters – 3.40  (musiikki video)
Justin Bieber's Believe – 2.23  (traileri)
Guatemala Pencils of Promise Journal – 3.02  (video)
Arvostelut

Absolute Punk: 6.6/10
Chicago Tribune:
Los Angeles Times:
Spin: positiivinen
Aiheesta muualla

Journals Discogsissa (englanniksi)
Joyciline Jepkosgei

| Mitalit | Mitalit | Mitalit |  |
| --- | --- | --- | --- |
|  Joyciline Jepkosgei |  Joyciline Jepkosgei |  Joyciline Jepkosgei |  |
Maa:   Kenia
Naisten yleisurheilu
| Puolimaratonin MM-kilpailut  | Puolimaratonin MM-kilpailut  | Puolimaratonin MM-kilpailut  |  |
|  Hopeaa | Valencia 2018 | henkilökoht. |  |
|  Hopeaa | Valencia 2018 | joukkuekilp. |  |
|  Hopeaa | Gdynia 2020 | joukkuekilp. |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Pronssia | Durban 2016 | 10 000 m |  |
Joyciline Jepkosgei (s. 8. joulukuuta 1993) on kenialainen kestävyysjuoksija, joka kilpailee pääasiassa tiejuoksuissa. Hän oli pronssimitalisti 10 000 metrin juoksun Afrikan-mestaruuskilpailuissa vuonna 2016 ja puolimaratonin MM-kisojen hopeamitalisti 2018.
1. huhtikuuta 2017 Jepkosgei juoksi Prahassa puolimaratonkilpailussa neljä maailmanennätystä kun hän juoksi puolimaratonin maailmanennätyksen 1.04.52 ja lisäksi väliaikana 10 kilometrin (30.04), 15 kilometrin (45.37) ja 20 kilometrin (1.01.25) maailmanennätykset. 9. syyskuuta 2017 jälleen Prahassa hän paransi 10 kilometrin maailmanennätystään aikaan 29.43. 22. lokakuuta 2017 Valenciassa hän paransi puolimaratonin maailmanennätystään aikaan 1.04.51. Ababel Yeshaneh rikkoi Jepkosgein puolimaratonin maailmanennätyksen helmikuussa 2020.
Marraskuussa 2019 Jepkosgei juoksi ensimmäisen maratonkilpailunsa voittaessaan New Yorkin maratonin ajalla 2.22.38. Vuoden 2020 puolimaratonin MM-kilpailuissa hän sijoittui kuudenneksi ja sai joukkuekilpailussa hopeaa. Vuoden 2020 Valencian maratonilla Jepkosgei sijoittui toiseksi ajalla 2.18.40. Vuoden 2021 Lontoon maratonin Jepkosgei voitti ajalla 2.17.43.
Sorkkarauta

Kahvallinen, yksipäinen sorkkarauta.
Kaksipäinen sorkkarauta.
Sorkkarauta on työkalu joka koostuu metallitangosta ja jonka toista päätä on litistetty ja toista taivutettu. Taivutetussa päässä on usein kolo (naulahahlo) naulojen poistamiseen. Sitä käytetään vipuna esineiden toisistaan irti vääntämiseen tai naulojen irrottamiseen. Sorkkarautaa vastaava työkalu ilman koloa on purkurauta.
Sorkkarautaa käytetään yleisesti kiinni naulattujen puulaatikoiden avaamiseen. Toinen yleinen käyttö isommille sorkkaraudoille on rakenteiden purkaminen, kuten naulojen irrottaminen ja lankkujen toisistaan irti repiminen.
Sorkkarauta on stereotyyppinen murtovarkaan työväline etenkin fiktiossa.
Materiaalit ja muodot

Sorkkaraudat tehdään yleensä keskitasoisesta hiiliteräksestä, mutta voidaan tehdä myös titaanista, joka on kevyempää, ei-magneettista sekä kipinöimätöntä.
Halvemmat, yleisimmät sorkkaraudat on taottu kahdeksankulmion muotoon. Titaanisissa sorkkaraudoissa on pyöreä runko.
Joycelyn Elders

Joycelyn Elders (s. 13. elokuuta 1933, Schaal, Arkansas, Yhdysvallat) on yhdysvaltalainen lääkäri ja virkamies, joka toimi vuosina 1993–1994 Yhdysvaltain korkeana lääkintäviranomaisena (engl. Surgeon general). Tässä tehtävässä hän oli ensimmäinen afroamerikkalainen ja toinen nainen.
Elders aloitti lääketieteen opintonsa armeijassa. Hänet koulutettiin fysioterapeutiksi Texasissa ja hän palveli armeijan sairaaloissa San Franciscossa ja Denverissä Coloradossa. Vuonna 1960 hän valmistui vuosikurssinsa ainoana naisena Arkansasin yliopiston lääketieteelliseen koulusta Little Rockissa.  Työharjoittelun jälkeen Minnesotan yliopiston sairaalassa Minneapolisissa (1960–1961) hän palasi Arkansasiin jatkamaan opintojaan Arkansasin yliopiston lääketieteelliseen keskuksessa, jossa hänestä tuli johtava lastenlääkäri vuonna 1963 ja lastentautien tutkija vuonna 1964. Hän suoritti biokemian tutkinnon yliopistosta (M.S., 1967) ja liittyi lääketieteellisen korkeakoulun tiedekuntaan vuonna 1967 ja sai professorin viran vuonna 1976.
Silloinen Arkansasin kuvernööri Bill Clinton nimitti Eldersin osavaltion kansanterveysjohtajaksi vuonna 1987. Elders sai neuvonnan avulla teiniraskaudet vähenemään ja pikkulasten rokotukset lisääntymään. Hän paransi myös HIV-testaus- ja neuvontapalveluiden, rintasyöpäseulonnan sekä iäkkäiden ja parantumattomasti sairaiden potilaiden ympärivuorokautisen hoidon saatavuutta.
Näiden saavutusten perusteella presidentti Bill Clinton nimitti Eldersin vuonna 1993 Surgeon Generalin virkaan. Hänellä oli aluksi tärkeä rooli Clintonin  pyrkimyksissä uudistaa terveydenhuoltojärjestelmää. AIDS, tupakka, huumeet ja alkoholi olivat hänen asialistallaan. Mielipideilmasto muuttui kuitenkin konservatiivisemmaksi, ja Eldersin railakkaat lausunnot seksuaalikasvatuksesta olivat joillekin tahoille liikaa. Joulukuussa 1994 Clinton pyysi Eldersiä eroamaan.
Soundgarden

| Soundgarden |
| --- | --- |
 Soundgarden esiintymässä kesällä 2011.
Tiedot
Toiminnassa:  1984–1997, 2010–2017
Tyylilaji:  progressive grunge, alternative rock, heavy metal, grunge, alternative metal
Kotipaikka:  Seattle, Washington, Yhdysvallat
Laulukieli:  englanti
Jäsenet:  Matt Cameron   Kim Thayil   Ben Shepherd  
Entiset jäsenet:  Chris Cornell  
Levy-yhtiö:  Sub Pop Records   SST Records   A&M Records  
Aiheesta muualla
Kotisivut
Infobox OKNimi-testi OK: 
Soundgarden oli seattlelainen grunge-yhtye ja tyylilajin tunnetuimpia edustajia. Yhtyeen perustivat Chris Cornell (laulu) ja Kim Thayil (kitara) vuonna 1984. Yhtyeen suurimpina vaikuttajina toimivat Black Sabbath ja Led Zeppelin.
Yhtyeen tunnettuja kappaleita ovat muun muassa "Outshined", "Rusty Cage", "Spoonman", "The Day I Tried To Live", "Black Hole Sun" ja "Pretty Noose".
Historia

Soundgarden perustettiin vuonna 1984. Tuolloin Chris Cornell soitti rumpuja ja lauloi, Hiro Yamamoto soitti bassoa ja Kim Thayil kitaraa. Myöhemmin Scott Sundquist tuli rumpaliksi, jolloin Chris pystyi keskittymään yhtyeeseen laulajana. Vuonna 1986 Scott lähti yhtyeestä ja hänen tilalleen tuli Matt Cameron.
Yhtye julkaisi ensimmäisen albuminsa Ultramega OK vuonna 1988 ja sai sillä Grammy-ehdokkuuden. Vuonna 1989 julkaistiin yhtyeen toinen albumi Louder Than Love. Yamamoto lähti yhtyeestä ja Jason Everman tuli hänen tilalleen. Vielä saman vuoden aikana basisti vaihtui taas Ben Shepherdiksi.
Yhtyeen kolmas albumi Badmotorfinger julkaistiin 1991. Kappaleet "Rusty Cage" ja "Outshined" saivat suosiota grunge-aallon myötä, ja albumeja myytiin yli miljoona.
Varsinainen läpimurtolevy oli vuonna 1994 julkaistu Superunknown. Albumin suuri hitti "Black Hole Sun" on luultavasti yhtyeen tunnetuin kappale. Muita hittejä olivat "Spoonman" ja "The Day I Tried to Live". Levyllä korostuivat voimakkaat psykedeelisen rockin vaikutteet.
Vuonna 1996 yhtye julkaisi viidennen albuminsa Down on the Upside, joka oli aikaisempia albumeita kevyempi. Tästä muun muassa kitaristi Kim Thayil ei pitänyt. Samalla yhtyeen jäsenten turhautuminen alkoi ilmentyä. Albumin promokiertue päättyi seuraavan vuoden helmikuussa, kun basisti Shepherd heitti bassonsa ilmaan turhautuneena laitevian takia ja lähti pois lavalta.
Soundgarden hajosi vuoden 1997 huhtikuussa ja saman vuoden aikana julkaistiin kokoelma A-Sides. Yhtyeen keulahahmo Chris Cornell aloitti soolouran ja siirtyi sittemmin Audioslave-yhtyeeseen. Matt Cameron siirtyi Pearl Jamin rumpaliksi.
Cornell ilmoitti vuoden 2010 ensimmäisinä päivinä Facebook- ja Twitter-sivuillaan Soundgardenin palaavan lavoille. He esiintyivätkin Lollapaloozassa elokuussa 2010 ja julkaisivat uuden kokoelma-albuminsa Telephantasmin syyskuussa 2010 ja uuden albuminsa King Animal marraskuussa 2012.
Marraskuussa 2014 Soundgarden julkaisi kolmilevyisen kokoelman Echo of Miles: Scattered Tracks Across the Path, joka sisälsi useita aiemmin julkaisemattomia kappaleita, aiempien singlelevyjen B-puolia, uudelleenmiksattuja kappaleita ja yhtyeen tekemiä covereita. Kim Thayil myös puhui yhtyeen aikeista aloittaa uuden levyn tekeminen vuoden 2015 aikana.
Yhtyeen laulaja Chris Cornell kuoli äkillisesti 18. toukokuuta 2017 muutama tunti yhtyeen Detroitin konsertin jälkeen. Hän surmasi itsensä konsertin jälkeen hotellin kylpyhuoneessa.
Jäsenet

Matt Cameron – rummut (1986–)
Ben Shepherd – basso (1989–)
Kim Thayil – kitara
Jäsenet > Entiset jäsenet

Chris Cornell – laulu, rytmikitara (1986–2017)
Hiro Yamamoto – basso  (1984–1990)
Scott Sundquist – rummut (1985–1986)
Jason Everman – basso (1989)
Diskografia

| --- | --- |
 Studioalbumit Ultramega OK (1988)  Louder Than Love (1989)  Badmotorfinger (1991)  Superunknown (1994)  Down on the Upside (1996)  King Animal (2012) Livealbumit Live on I-5 (2011) Kokoelma-albumit Screaming Life/Fopp (1990)  A-Sides (1997)  Telephantasm (2010)  The Classic Album Selection (2012)  Echo of Miles: Scattered Tracks Across the Path (2014)  Essentials (2019) EP:t Screaming Life (1987)  Fopp (1988)  Flower (1989)  Loud Love (1989)  Loudest Love (1990)  SOMMS (1992)  Songs from the Superunknown (1995)  Before the Doors: Live on I-5 Soundcheck (2011)  King Animal Demos (2013) Videoalbumit Louder Than Live (1990)  Motorvision (1992)  Live from the Artists Den (2019) :  Singlet ”Hunted Down” (1987)  ”Flower” (1989)  ”Loud Love” (1990)  ”Hands All Over” (1990)  ”Room a Thousand Years Wide” (1990)  ”Jesus Christ Pose” (1991)  ”Outshined” (1991)  ”Rusty Cage” (1992)  ”Spoonman” (1994)  ”The Day I Tried to Live” (1994)  ”Black Hole Sun” (1994)  ”My Wave” (1994)  ”Fell On Black Days” (1994)  ”Pretty Noose” (1996)  ”Burden in My Hand” (1996)  ”Blow Up the Outside World” (1996)  ”Ty Cobb” (1997)  ”Bleed Together” (1997)  ”Black Rain” (2010)  ”The Telephantasm” (2010)  ”Live to Rise” (2012)  ”Been Away Too Long” (2012)  ”By Crooked Steps” (2013)  ”Storm” (2014)
Aiheesta muualla

Kuvia tai muita tiedostoja aiheesta Soundgarden Wikimedia Commonsissa
Soundgarden
| --- | --- |
Studioalbumit::   Ultramega OK  Louder Than Love  Badmotorfinger  Superunknown  Down on the Upside  King Animal 
EP:t::   Screaming Life  Fopp  Loudest Love  SOMMS  Songs from the Superunknown 
Kokoelma::   Screaming Life/Fopp  A-Sides  Telephantasm 
Videot::   Louder Than Live  Motorvision 
Singlet::   "Hunted Down"  "Flower"  "Loud Love"  "Hands All Over"  "Room a Thousand Years Wide"  "Jesus Christ Pose"  "Outshined"  "Rusty Cage"  "Spoonman"  "Black Hole Sun"  "Fell on Black Days"  "My Wave"  "The Day I Tried to Live"  "Superunknown"  "Pretty Noose"  "Burden in My Hand"  "Blow Up the Outside World"  "Ty Cobb"  "Bleed Together" 
Aiheeseen liittyvää::   Grunge  Audioslave  Hater  Temple of the Dog
Joonas Lehtivuori

| Joonas Lehtivuori |
| --- | --- |
 Joonas Lehtivuori (2022)
Henkilötiedot
Syntynyt: 19. heinäkuuta 1988 (ikä 36) Pirkkala, Suomi
Kansalaisuus:   Suomi
Jääkiekkoilija
Lempinimi:  PV
Pelipaikka:  puolustaja
Maila:  vasen
Pituus:  180 cm
Paino:  78 kg
Seura
Seura:  ei joukkuetta
Pelaajaura
Pääsarjaura:  2005–
Aik. seurat:  Ilves (SML) Adirondack Phantoms (AHL) KalPa (SML) MODO Hockey (SEL/SHL) HPK (SML) Adler Mannheim (DEL) KooKoo (SML)
NHL-varaus:  101. varaus, 2006 Philadelphia Flyers
Joonas Lehtivuori (s. 19. heinäkuuta 1988 Pirkkala) on suomalainen jääkiekkopuolustaja.
Ura > Maajoukkueura

| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 2006 | jääkiekko |  |
| U-18 Junior World Cup  | U-18 Junior World Cup  | U-18 Junior World Cup  |  |
|  Pronssia | Břeclav 2005 | jääkiekko |  |
Lehtivuori pelasi alle 18-vuotiaiden MM-kilpailuissa vuonna 2006, jolloin hän voitti hopeaa. Lehtivuori pelasi myös U-18 Junior World Cupissa vuonna 2005, jolloin hän voitti pronssia. Lehtivuori pelasi myös World U-17 Hockey Challengessa vuonna 2005.
Lehtivuori pelasi alle 20-vuotiaiden MM-kilpailuissa vuosina 2007 ja 2008, joista jälkimmäisessä turnauksessa valmennus valitsi hänet Suomen turnauksen yhdeksi kolmesta parhaasta pelaajasta. Lehtivuori valittiin myös sekä Sveitsiä että Yhdysvaltoja vastaan pelatun alkulohkon ottelun päätteeksi joukkueensa ottelun parhaaksi pelaajaksi.
Suomen A-maajoukkueessa Lehtivuori on pelannut kahdeksan ottelua tehden yhden syöttöpisteen. Hän teki A-maajoukkuedebyyttinsä Finnkampenissa 6. syyskuuta 2008 Södertäljessä Ruotsia vastaan.
Pelityyli

Elite Prospects-sivuston Matias Strozykin mukaan Lehtivuori on pienehkö hyökkäävä puolustaja, jonka suurimmat vahvuudet ovat kiekollisissa taidoissa. Hän myös ymmärtää peliä hyvin, mutta Lehtivuorella on kuitenkin kehitettävää voimassa ja oman puolustuspään pelaamisessa. Häntä on verrattu pelityyliltään mm. Kimmo Timoseen.
Perhe

Lehtivuorella on vaimonsa Annan kanssa kaksi lasta. Perheen koti on Joonaksen syntymäkunta Pirkkalassa. Hänen isänsä Jari Lehtivuori pelasi omalla urallaan puolustajana kymmenen SM-liigaottelua Tapparassa kaudella 1994–1995. Joonaksen kummisetä Hannu Mattila on Ilveksen entinen kapteeni.
Muuta

Lehtivuoren pitkäaikaisen lempinimen PV keksi hänen kanssaan Ilveksessä pelannut Niko Snellman ja se on Lehtivuoren mukaan peräisin hänen Pitkäveto-harrastuksestaan.
Jukka Kalso

Jukka Kalso (s. 13. elokuuta 1955) on suomalainen uransa lopettanut mäkihyppääjä, joka on aktiiviuransa jälkeen toiminut valmentajana.
Kalso sijoittui maailmancupissa kahdesti kolmen parhaan joukkoon kaudella 1986–1987: hän oli kolmas normaalimäen kilpailussa Thunder Bayssä sekä toinen mäkiviikon osakilpailussa Garmisch-Partenkirchenissä Andreas Bauerin jälkeen. Kaikkiaan Kalso sijoittui maailmancupin osakilpailuissa yksitoista kertaa kymmenen parhaan joukkoon. Hän toimi Risto Pirttimäen ohella olympiavoittaja Jani Soinisen valmentajana.
Jukka Kailio

Johannes (Jukka) Kailio (7. syyskuuta 1881 Isokyrö – 26. tammikuuta 1965 Seinäjoki) oli suomalainen poliitikko. Kailio toimi Maalaisliiton kansanedustajana vuosina 1938–1939 edustaen Vaasan läänin pohjoista vaalipiiriä. Hän nousi eduskuntaan Jalo Lahdensuon tilalle. Kailio toimi myös Isonkyrön kunnanvaltuuston puheenjohtajana. Kailio oli presidentin valitsijamiehenä vuosina 1937, 1940 ja 1943. Kailio kirjoitti ylioppilaaksi 1906 ja valmistui agronomiksi samana vuonna. Kailio toimi politiikan ulkopuolella mm. maanviljelijänä Isossakyrössä sekä Vaasan ja Seinäjoen piirien asutustarkastajana. Kailion vanhemmat olivat maanviljelijä Juho Knaapi ja Maria Eufemia Lemponen. Kailion puoliso vuodesta 1908 oli Olga Bogdanoff (e. Kajanto). Kailio oli sotilasarvoltaan vääpeli.